
Parlamentul României

Camera Deputaţilor
Comisia pentru transporturi şi infrastructură


	Bucureşti,
	27 iunie 2017

	 Nr.
	4c-26/99/2017


A V I Z

asupra proiectului de Lege pentru aprobarea Ordonanței de urgență a Guvernului nr.37/2017 privind dezlipirea unui imobil aflat în proprietatea publică a statului și schimbarea titularilor dreptului de administrare asupra unor imobile-teren fără construcții aflate în proprietatea publică a statului 

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată, pentru dezbatere şi avizare, în procedură de urgenţă, prin adresa nr.P.L.-x.235/2017  din data de 19 iunie 2017, cu proiectul de Lege pentru aprobarea Ordonanței de urgență a Guvernului nr.37/2017 privind dezlipirea unui imobil aflat în proprietatea publică a statului și schimbarea titularilor dreptului de administrare asupra unor imobile-teren fără construcții aflate în proprietatea publică a statului. Avizul va fi transmis Comisiei juridice de disciplină și imunități care este sesizată în fond.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru transporturi şi infrastructură au examinat proiectul de lege  mai sus menţionat în şedinţa din 27 iunie 2017
În urma finalizării dezbaterilor, membrii comisiei au hotărât, cu unanimitate de voturi , avizarea favorabilă a proiectului de lege . 
În raport de conţinutul şi natura sa, proiectul de Lege  se încadrează în categoria legilor organice.

